Koknese

Koknese on linn Lätis Vidzemes Aizkraukle piirkonnas, endise Koknese piirkonna keskus.

Koknese asub Pērse jõe suubumiskohal Daugavasse. 2009. aastani kuulus Aizkraukle rajooni.

 Ajalugu 
Koknese oli muinasaja lõpul Koknese vürstiriigi keskus. Asula kandis vene leetopissides nime Kukeinos, Kukonos (Кукейнос, Куконос) Läti Henriku kroonika (ladina keeles Kukenoys, Kukenois), saksa allikates aga (Kokenhusen). 1205. aastal loovutas Koknese vürst oma valdused Riia piiskop Albertile, kelle korraldusel alustati 1209. aastal Koknese kivilinnuse ehitamist. 13. sajandil toimunud liivimaalaste ja vene vürstiriikide ning leedulaste vahel toimunud sõjakäikude ajal kannatas asula ja linnus korduvalt sõjakäikudes.

Asula sai 13. juulil 1277 linnaõigusedPrivilegia der Stadt Kokenhusen, raamatust: Mitteilungen aus dem Gebiete der Geschichte Liv-, Est- und Kurlands, Band 1, 1840, lk.131-164 ja liitus ka Hansa Liiduga.
pisi|left|Koknese piiskopilinnuse ja linna plaan 1625. aasta Georg von Schwengelni joonise järgi

13. sajandi lõpust kuni 1395. aastani kuulus Koknese piirkond (saksa Kokenhusen või Kokenhausen) Tiesenhausenite suguvõsale, kes olid konfliktides Riia peapiiskoppidega. 1397. aastal loovutas Liivi ordu Koknese linnuse, Riia peapiiskopile ja linnus oli Riia peapiiskopi suveresidents.

1481. aastal rüüstasid piirkonda Vene väed, Liivi sõja ajal, 1577 alistusid linnusekaitsjad Ivan Julma vägedele. 1578. aastal hõivasid linnuse Poola väed, kelle tõrjusid välja Rootsi-Poola sõjas 1601. aastal Rootsi väed, Södermanlandi hertsog Karli juhtimisel. Linnuse vallutasid uuesti tagasi Poola väed, Poola Krooni suurhetman Jan Zamoyski juhtimisel. Linnus vallutati lõplikult Rootsi võimule 1625. aastal.

1636. aastal moodustati Liivimaal kuus luteriusu praostkonda: 3 Eesti aladel ning kolm praostkonda Põhja-Läti aladel: Riia praostkond, Koknese praostkond ja Võnnu praostkond. 

pisi|Koknese (Kokenhusen), 1661–1662 Augustin Meyerberg 
pisi|left|Koknese Rootsi ajal. Autor Eduard Philipp Körber
Vene-Rootsi sõjas (1656–1658) hõivasid Moskva tsaaririigi väed piirkonna ning valdasid seda 1658. aasta lõpus Rootsi ja Moskva tsaaririigi vahel sõlmitud Vallisaare vaherahuga. Kindlust valitsesid stolnik Roman Fjodorovitš Babarõkin ja Ivan Mihhailovitš Konovnitsõn (1656) ja Afanassi Lavrentjevitš Ordin-NaštšokinБарсуков Александр Платонович, Списки городовых воевод и других лиц воеводского управления Московского Государства XVII столетия, Издательство: Тип. М.М. Стасюлевича. Место издания: СПб. Год издания: 1902, lk 119 1656. aastast, pärast vallutamist Moskva tsaaririigi poolt, kuni 1661. aastani kandis asula Moskva võimu all Tsarevitš-Dmitrievi nime.
pisi|Koknese kirik
1661. aastal sõlmitud Kärde rahuleping tühistas Vallisaare vaherahu ja taastas selle eelse Stolbovo rahuga määratletud piiri Rootsi kuningriigi ja Moskva tsaaririigi vahel. 17. sajandil tema tähtsus kadus ja asula kaotas ka linnaõigused. Piirkonna alad kuulusid Koknese kihelkonda.

Põhjasõja alguses vallutasid linnuse 1701. aastal Poola-Saksi väed. Pärast Rootsi vägede vastupealetungi ja võitu Spilve lahingus olid Poola väed sunnitud linnuse maha jätma ning kuningas August Tugeva korraldusel vana linnuse müürid õhiti.

Aastail 1958-990 oli Koknese Alev, seejärel taas küla. Aastal 2009 sai sellest Koknese piirkonna halduskeskus. Aastal 2021 läbi viidud Administratiivreformi järel hakkas küla kuuluma Aizkraukle piirkonda, ühtlasi sai see taas linna staatuse.

 Vaatamisväärsused 

Muinsusmälestistena on riikliku kaitse all Koknese piiskopilinnuse varemedKokneses pilsdrupas ja linnuse ning vanalinna ala.Kokneses viduslaiku pils un senpilsēta

Looduskaitse all on Pērse tamm, Koknese park ja veel kaks linnas kasvavat tamme ning elupuud.Latvijas īpaši aizsargājamām dabas teritorijām dabas datu pārvaldības sistēmā OZOLS

Elanike arv

<tr valign=top><td>
 647 (1935)
 992 (1959)
 1500 (1970)
 2258 (1979)
 2732 (1989)
<td>
 2958 (2000)
 2200 (2006)
 2716 (2011)
 2428 (2021)
 2377 (2025)

 Vaata ka 
 Koknese vürstiriik
 Koknese piiskopilinnus
 Jersika vürstiriik, Jersika
 Latgale
 Vjatško

 Viited 

 Välislingid 

 Koknese koduleht

Kategooria:Läti linnad
Kategooria:Hansalinnad
Kategooria:Aizkraukle piirkond